text: Gaderøveri mod beruset kvinde
  08 december 2010 kl. 07.47
  En beruset 29-årige kvinde blev sent i aftes offer for gaderøveri i Vejle.
  Hun blev overfaldet af to yngre mænd. Den ene holdt hende, mens den anden snittede hende med en kniv. Hun fik en tre centimeter lang flænge i brystet.
  Røverne tog hendes armbånd og en ring.
  Kvinden faldt om på gaden efter røveriet.
  Hun var så beruset, at hun kun kan give en sparsomt signalement af røverne.
  Den ene var iklædt Adidas trøje og jeans, mens den anden bar løse træningsbukser og en jakke. Den havde ifølge kvindens beskrivelse en boksertud. De var begge af fremmed herkomst.
  Politibetjente med hunde har undersøgt området omkring Vedelsgade for at finde spor efter røverne.
  Kvinden blev kørt på sygehuset, da hun blev fundet på gaden. Hun skal afhøres i løbet af dagen, når hun er blevet ædru.
  